
Na temelju čl. 18a. Zakona o zaštiti osobnih podataka (NN br. 103/03, 118/06, 41/08, 130/11) ravnatelj Osnovne škole Sveti Martin na Muri Tomislav Paljak, dana 18.4.2013. godine, donosi:

O D L U K U
O IMENOVANJU SLUŽBENIKA ZA ZAŠTITU OSOBNIH PODATAKA
Članak I.
Ovom Odlukom imenuje se Službenik za zaštitu osobnih podataka u OŠ Sveti Martin na Muri, Trg Svetog Martina 4.
Članak II.

Službenikom za zaštitu osobnih podataka imenuje se Marijana Podgorelec, koja radi na radnom mjestu tajnice škole.

Članak III. 

Službenik za zaštitu osobnih podataka:

· Vodi brigu o zakonitosti obrade osobnih podataka 

· Upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka

· Upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka,

· Brine o izvršavanju obveza iz članka 14. i 17. Zakona o zaštiti osobnih podataka 

· Omogućava ostvarivanje prava ispitanika,

· Surađuje s Agencijom za zaštitu osobnih podataka u vezi s provedbom nadzora nad obradom osobnih podataka

O b r a z l o ž e n j e

Osnovna škola Sveti Martin na Muri dužna je  kao poslodavac koji zapošljava najmanje 20 radnika imenovati osobu koja je osim ravnatelja škole koji je poslovodni i stručni voditelj, dužna nadzirati da li se osobni podaci radnika prikupljaju, koriste i dostavljaju trećim osobama u skladu sa zakonom. 
Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti. Ova obveza traje i nakon prestanka obavljanja dužnosti službenika za zaštitu osobnih podataka. 
U Svetom Martinu na Muri, 18.04.2013. 

RAVNATELJ:

__________________

(Tomislav Paljak) 

